SEAFCO ร่วง 7% หลังแจ้งงบฯ Q3/63 วูบหนัก 77% ฟากโบรกฯแนะขาย
SEAFCO ร่วง 7% หลังแจ้งงบฯ Q3/63 วูบหนัก 77% ฟากโบรกฯแนะขาย
12 พ.ย. 2563

ผู้สื่อข่าวรายงานว่า บริษัท ซีฟโก้ จำกัด (มหาชน) หรือ SEAFCO ณ เวลา 16.25 น. อยู่ที่ระดับ 4.78 บาท ลบ 0.37 บาท หรือ 7.18% ด้วยมูลค่าซื้อขาย 62.80 ล้านบาท

บล.เคทีบี (ประเทศไทย) ปรับคำแนะนำลงเป็น ขาย จาก ซื้อ และปรับลดราคาเป้าหมายเป็น 4.80 บาท (เดิม 6.70 บาท) อิง 2021E PER ที่ 12.5x (-0.5SD below 5-year average PER) ตามการปรับลดคาดการณ์กำไรสุทธิ และ de-rate PER ลง
SEAFCO รายงานกำไรสุทธิไตรมาส 3/2563 ที่ 23 ล้านบาท ลดลง 77% เทียบช่วงเดียวกันของปีก่อน,และลดลง 68% เทียบไตรมาสก่อนหน้า โดยต่ำกว่าตลาดคาดมากถึง 62% กดดันโดยปัญหาแรงงานที่ยังขาดแคลน หลังจากที่มีแรงงานต่างด้าวกลับประเทศบางส่วน รวมถึง GPM ปรับลงอยู่ที่เพียง 11.3% จาก ไตรมาส 3/62 ที่ 20.8% เนื่องจากงานในมือส่วนใหญ่เป็นงานมาร์จิ้นต่ำ อีกทั้งเป็นไปตามการแข่งขันประมูลงานที่รุนแรง
ปรับลดประมาณการกำไรสุทธิปี 2563 ลดลง 29% เป็น 221 ล้านบาท (-46% เทียบช่วงเดียวกันของปีก่อน) และปี 2564 ลง 17% เป็น 284 ล้านบาท (+29% เทียบช่วงเดียวกันของปีก่อน) เพื่อสะท้อนปัญหาแรงงานต่างด้าว และการปรับสมมติฐาน GPM ลง สำหรับกำไรไตรมาส 4/63 คาดจะยังปรับตัวลงหนักต่อเนื่อง เทียบช่วงเดียวกันของปีก่อน
ราคาหุ้น SEAFCO ปรับตัวลง และ underperform SET -23% ในช่วง 3 เดือน จากความกังวลต่อสถานการณ์ COVID-19 ที่ระบาดหนักในเมียนมาร์ซึ่งส่งผลกระทบต่อแรงงานของบริษัท ซึ่งมองว่าปัจจัยดังกล่าวจะยังกดดันผลการดำเนินงานบริษัทต่อเนื่องในช่วงไตรมาส1-2 ปี 2564